text: 
  Selv får Birlik illegalt trykt sin ugeavis i Moskva og Sverdlovsk og 
  derefter smuglet ind i landet. Pulatov ser det som et stort problem, 
  at Birlik ikke har adgang til den officielle tv-kanal og presse, som 
  kontrolleres af regeringen.
  
  " Vores mål er at gøre befolkningen politisk bevidst, for ellers 
  fortsætter den med at være en flok slaver, der ikke kræver sine 
  rettigheder og lader sig lede af et kommunistparti, " siger Abduzahim 
  Pulatov.
  
  Han frygter, at landets katastrofale økonomi og voksende miljøproblemer 
  vil få situationen til at ende i en eksplosion, " for når folk ikke
   forstår at tilkæmpe sig rettigheder gennem politisk dialog, er deres 
  eneste anden udvej at gribe til våben. " Forbudt at demonstrere
  
  I Birlik erkender man, at især de muslimske strømninger i landet er 
  stærke, og derfor ønsker partiet at samarbejde med det islamiske " 
  Genfødselsparti " og ad den vej at nå ud til den bredere del af 
  befolkningen.
  
  Allerede nu har Birlik 500.000 medlemmer. " Det kan lyde af meget 
  men er det ikke, så længe Militsia og KGB er i hænderne på 
  kommunisterne, " siger Pulatov Abduzahim.
  
  
  
  